વાઈટ મીટ કરતાં રેડ મીટ લોકોને વધારે ભાવતું હોય છે અને થોડી માત્રામાં આનું સેવન કરવાથી કેન્સરની સામે લડવામાં મદદ મળે છે પરંતુ વિવિધ સંશોધનમાં જાણવા મળ્યું છે કે રેડ મીટનું સેવન કરવાથી કેન્સરથી થતાં મૃત્યુનો ખતરો લગભગ 10 ટકા સુધી વધી જાય છે. રેડ મીટમાં આમ તો લિનોલિક એસિડનો ગુણ હોય છે પરંતુ દરરોજ રેડ મીટનું સેવન કરવું બહુ જ ખતરનાક હોય છે અને તેનું નિયમિત સેવન કરવાથી કેન્સર થવાનું જોખમ વધી જાય છે. રેડ મીટનું સેવન સ્તન, મોટા આંતરડા અને પ્રોસ્ટેટ કેન્સરને નોતરે છે. જેથી એવી સલાહ આપવામાં આવે છે કે સપ્તાહમાં 300 ગ્રામથી વધારે રેડ મીટનું સેવન ન કરવું જોઈએ.